Play Dirty
<s>Play Dirty () je britanski ratni film snimljen u režiji Andrea De Totha, kome je to bio posljednji naslov u filmografiji, i premijerno prikazan početkom 1969. godine.</s><s>Temelji se na istinitim događajima vezanim uz aktivnosti britanskih specijalnih jednica u pozadini osovinskih snaga na sjevernoafričkom ratištu.</s><s>Nominalni protagonist, čiji lik tumači Michael Caine, je britanski inženjerijski oficir, predratni stručnjak za naftu British Petroleuma, koji, neposredno pred bitku kod El Alameina, dobija prekomandu u specijalnu jedinicu koja ima zadatak da se, prerušena u italijanske uniforme, infiltrira iza njemačkih položaja i digne u zrak skladište goriva o kojima ovise tenkovi Afričkog korpusa.</s><s>Radnja prikazuje kako on sa užasom shvaća kako jedinica u stvari funkcionira kao privatna najamnička vojska, odnosno da su njegovi suborci bivši kriminalci, abolirani osuđenici, sociopati i druge ličnosti koje britansko vojno vodstvo smatra "potrošnom robom" i neće previše žaliti ukoliko ne uspiju preživjeti misiju.</s>

<s>Play Dirty se počeo snimati pod naslovom Written in the Sand (), a režija je bila povjerena Reneu Clementu, francuskom režiseru koji je stakao veliki ugled dramama na temu Drugog svjetskog rata.</s><s>Snimanje, prilikom koga su kao lokacija korištena pješčana područja u pokrajini Almerija na jugu Španije, su, međutim, obilježili problemi; nakon samo četiri dana je Richard Harris, koji je trebao tumačiti lik kapetana Leecha, napustio set, bijesan zbog toga što je njegova uloga smanjena u odnosu na originalni scenario.</s><s>Taj je problem riješen tako što ga je zamijenio Nigel Davenport, originalno angažiran za ulogu njegovog pretpostavljenog, koju je preuzeo Nigel Green.</s><s>Clement se, međutim, sa time nije složio, te je i on napustio set, te je režiju preuzeo De Toth, koji je tada bio služio kao izvršni producent.</s>

<s>Usprkos toga, Play Dirty je nakon premijere izazvao veliku pažnju kod kritičara, dijelom zbog toga što su u njoj pronašli snažan uticaj Dvanaest žigosanih, ali i zbog toga što je prikaz Drugog svjetskog rata još eksplicitnije odavao tada aktualnim vijetnamskim ratom potaknut antiratni stav.</s><s>Tako su aktivnosti protagonista umjesto patriotizmom motivirane novcem ili jednostavnim nastojanjem da se sačuva živa glava, pri čemu im ironična završnica oduzima bilo kakav smisao.</s>

<s>Uloge
Michael Caine ...</s><s>Kap.</s><s>Douglas – Kraljevski inženjerci
Nigel Davenport ...</s><s>Kap.</s><s>Cyril Leech – služio 15 godina zbog potapanja ribarskog broda u svrhu naplate osiguranja 
Nigel Green ...</s><s>Puk.</s><s>Masterstemeljen na poljskom oficiru Vladimiru Peniakoffu
Harry Andrews ...</s><s>Brigadir Bloretemeljen na Shanu Hackettu, zapovjedniku britanskih specijalaca
Patrick Jordan ...</s><s>Major Alan Watkins – Gardijski komandosi
Daniel Pilon ...</s><s>Kap.</s><s>Attwood – Bloreov ađutant
Bernard Archard ...</s><s>Puk.</s><s>Homerton  
Aly Ben Ayed ...</s><s>Sadok
Enrique Avila ...</s><s>Kafkarides – zatvoren zbog krijumčarenja oružja i eksploziva u Egipat
Takis Emmanuel ...</s><s>Kostas Manou
Scott Miller ...</s><s>Boudesh
Mohsen Ben Abdallah ...</s><s>Hassan
Mohamed Kouka ...</s><s>Assine
Vivian Pickles ... njemačka bolničarka
Stanley Caine ... njemački oficir</s>

<s>Izvori</s>

<s>Vanjske veze</s>

<s>Lokacije na kojima se snimao Play Dirty</s>

<s>Britanski filmovi
Ratni filmovi
Akcije (filmovi)
Pustolovni filmovi
Crnohumorni filmovi
Authority control 2</s>

